《汉中八景为朱景云宪副作 其八 栈阁连云》
明代·朱诚泳

秦蜀元相隔，何年鸟道开。登天穷险阻，构木凿崔嵬。

苍狗依岩宿，青骢自陇来。安危真可念，须仗济时才。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。